PROGRAM RADA I RAZVOJA

**USTANOVE**

**ZA ZDRAVSTVENU NJEGU U KUĆI**

**KARLOVAC**

**ZA 2021. GODINU**

Karlovac, prosinac 2020.

Na temelju članka 84. Zakona o zdravstvenoj zaštiti ( „NN“ broj: 150/08, 71/10, 139710,22/11, 84/11, 12/12, 35/12, 70/12, 144/12, 82/13 i 22/14, 131/17 i 100/2018) i članka 21. Statuta Ustanove za zdravstvenu njegu u kući Karlovac, Upravno vijeće Ustanove za zdravstvenu njegu u kući Karlovac na sjednici održanoj 30.12.2020. donijelo je:

**PROGRAM RADA I RAZVOJA**

**USTANOVE ZA ZDRAVSTVENU NJEGU U KUĆI**

**KARLOVAC**

**ZA 2021. GODINU**

**Uvod**

Ustanova za zdravstvenu njegu u kući Karlovac zdravstvena je ustanova primarne zdravstvene zaštite. Osnovana 1995. godine Odlukom o osnivanju Županijskog poglavarstva Karlovačke županije od 22.02.1995., broj: 2133/1-01-95-04.

Ustanova sukladno Zakonu o zdravstvenoj zaštiti (nastavno: Zakon)organizirana je u dva odsjeka:

1. Odsjek zdravstvene njege
2. Odsjek fizikalne terapije

U 2014. godine je Odlukom Karlovačke županije u okviru Ustanove započeo rad Posudionice medicinskih i ortopedskih pomagala i koji je trajao do 30. prosinca 2020. U strategiji razvoja palijativne skrbi u Karlovačkoj županiji je da Posudionica treba biti sastavni dio Centra za koordinaciju palijativne skrbi. Sukladno tome Karlovačka županija je donijela novi Sporazum o sufinanciranju Posudionice sa Domom zdravlja Karlovac. Ustanova je također 30.studeni 2020.sa Domom zdravlja Karlovac potpisala Sporazum o preuzimanju i uređivanju međusobnih odnosa u svezi rada Posudionice ortopedskih pomagala u Karlovcu.

Ustanova, sukladno Zakonu o zdravstvenoj zaštiti, Zakonu o zdravstvenom osiguranju, Statutu Ustanove, Pravilnicima, Odlukama, Uredbama, Temeljnom kolektivnom ugovoru za službenike i namještenike u javnim službama, granskom Kolektivnom ugovoru za djelatnost zdravstva i zdravstvenog osiguranja i ostalim aktima Ministarstva zdravstva, Hrvatskog zavoda za zdravstveno osiguranje i Karlovačke županije, a koji se odnose na zdravstvo, obavlja djelatnost zdravstvene njege i rehabilitacije, te fizikalne terapije u kući bolesnika po Ugovorima sklopljenim s Hrvatskim zavodom za zdravstveno osiguranje

Planiranje se vrši prema propisima koji su na snazi u vrijeme donošenja Programa rada i razvoja te na temelju izvršenja u 2020. godini.

Vrlo je teško konkretizirati Program jer nam još nisu poznati uvjeti Ugovaranja sa Hrvatskim zavodom za zdravstveno osiguranje.

**Kadrovi:**

Ukupan broj zaposlenih djelatnika na dan 30. prosinac 2020. je 40, od čega je 38 na neodređeno vrijeme, a 1 djelatnica na određeno vrijeme i 1 pripravnica za koju je s Hrvatskim zavodom za zapošljavanje sklopljen Ugovor o financiranju.

Kvalifikacijska struktura zaposlenih:

VŠS………………………………………..1 ravnateljica (od 01.listopad 2020.Odlukom Upravnog vijeća imenovanje Glavne sestre vršiteljicom dužnosti ravnateljice najduže do jedne godine )

VŠS prvostupnica fizioterapije- voditeljica fizikalne terapije……………1 djelatnica

VŠS prvostupnica sestrinstva……………………………………………….5 djelatnica

VŠS prvostupnik fizioterapije……………………………………7 djelatnica/ djelatnika

SSS Medicinska sestra…………………………………………………….20 djelatnica

SSS fizioterapeut……………………………………………………………..4 djelatnice

**Jedna** medicinska sestra raspoređena je na administrativne poslove po Invalidskoj komisij**i.**

**UKUPNO: …**……………………………..39 djelatnica/ djelatnika +1 pripravnica **= 40**

U 2021. godini planira se primiti na pripravništvo 1 fizioterapeuta SSS, te ćemo, po dobivenoj suglasnosti Ministarstva, raspisanom natječaju i odabiru kandidata, s Hrvatskim zavodom za zapošljavanje sklopiti Ugovor o financiranju.

U 2020/2021. godinu imamo otvoreni natječaj za potrebe zamjene djelatnica/ djelatnika koji izbivaju s rada uslijed dužeg bolovanja i za potrebe zapošljavanja djelatnika na upražnjena radna mjesta zbog odlaska jedne djelatnice u mirovinu i jedna djelatnica odlazi na drugo radno mjesto.

**Ugovaranje zdravstvene djelatnosti**

Očekujemo ugovaranje zdravstvene njege i fizikalne terapije u kući s Hrvatskim zavodom za zdravstveno osiguranje za razdoblje od 01. siječnja do 31.prosinca 2021. Za ugovaranje bi trebali ponuditi 26 medicinskih sestara i 12 fizioterapeuta.

Imamo otvoreni natječaj za zapošljavanje medicinskih sestara na upražnjena radna mjesta do sada nismo zaprimili niti jednu zamolbu. Nadamo se da će netko se javiti kako bi mogli izvršiti potrebno zapošljavanje i ponuditi za ugovaranje sa HZZO.e. Postoji veliki problem za zapošljavanjem medicinskih sestara pošto na HZZ-e nema prijavljena niti jedna medicinska sestra.

Za ugovaranje sa HZZO-e u 2021.godini ponuditi ćemo prvostupnice sestrinstva iako nisu bile priznate u dosadašnjim Ugovorima u nadi da će im biti priznata školska sprema.

Pred nama je ugovaranje s Hrvatskim zavodom za zdravstveno osiguranje za obavljanje djelatnosti, ali ne znamo pod kojim uvjetima i za koji period.

Planiramo izvršiti cca 40 000 postupaka zdravstvene njege i cca 25 000 postupaka fizikalne terapije u kući bolesnika. Veliki nam je to problem odrediti koliko ćemo postupaka izvršiti pošto to ne ovisi o nama. U zadnjih par godina imamo veliki pad u izvršenju postupaka fizikalne terapije. Ne dobivamo dovoljno odobrenih naloga za provođenje fizikalne terapije u kući od strane HZZO-e, iako liječnici obiteljske medicine po preporuci liječnika specijaliste traže odobravanje za potrebnom zdravstvenom uslugom. Postoji velika potreba za pružanjem fizikalne terapije u kući, ali ju svi potrebiti ne mogu ostvariti od Liječničkog povjerenstva HZZO-e u Karlovcu.

Ugovorena mjesta rada za obavljanje zdravstvene njege biti će Cetingrad, Draganići, Duga Resa,Barilović, Generalski Stol, Karlovac, Netretić, Ozalj, Rakovica, Slunj i Žakanje. Zdravstvenu njegu provoditi ćemo i na području općina Bosiljevo, Kamanje, Krnjak, Lasinja i Ribnik gdje su nam u 2020. bili priznati posebni standardi zdravstvene njege. U područja pod posebnim standardom spadaju još i Bošt, Donji Zvečaj, Dvorjanci, Mihalić Selo, dio Ozlja – Žumberak, Barilović i Zvečaj.

Fizikalna terapija u kući biti će ugovorena za cijelo područje Karlovačke županije. U 2020. godini nam nije bio priznat posebni standard za djelatnost fizikalne terapije u kući, pa ćemo ga u ugovaranju za 2021. ponovo zatražiti.

Također, iznad limita priznati su nam obavljeni postupci za inozemne osiguranike te očekujemo da će tako ostati i u 2021. godini.

Tokom 2021. nastavit će se suradnja s Gradom Karlovcem, putem ugovora o pružanju usluga zdravstvene njege u kući starih i bolesnih osoba korisnika Socijalnog programa grada Karlovca.

U 2020. godini dogovorena je suradnja i potpisan ugovor sa općinom Barilović, vezano uz pružanje dodatne zdravstvene njege najpotrebitijim stanovnicima na području općine .Planiramo suradnju nastaviti i u 2021. godini.

Planiramo u 2021. godini suradnju i s ostalim općinama i gradovima Karlovačke županije u osvješćivanju potrebe dodatnog nad-standarda u pružanju zdravstvene njege.

Djelatnost će biti organizirana uz provedbu redovite kontrole rada i izvješćivanja o radu svih nadležnih tijela i institucija: Upravnog vijeća, Upravnog odjela za zdravstvo Karlovačke županije, Hrvatskog zavoda za zdravstveno osiguranje, Ministarstva zdravstva, nadležnih liječnika, patronažnih sestara i ostalih, po potrebi.

Posebna pozornost posvetit će se kvalitetnom i profesionalnom radu kako bi se na vrijeme uočili i ispravili eventualni stručni, tehnički i drugi nedostatci.

Sustavom dnevne kontrole pratiti ćemo potrošnju prema predviđenim stavkama Plana rashoda. Mjesečno ćemo raditi financijsko izvješće s prijedlogom eventualnih korekcija financijskog plana u slučaju odstupanja za koja se utvrdi da se ne mogu svesti u okvire planirane do kraja obračunskog razdoblja.

U redovitoj naplati potraživanja Ustanova nema velikog utjecaja, budući većinu prihoda ostvaruje od Hrvatskog zavoda za zdravstveno osiguranje, dok je malo privatnih usluga koje se naplaćuju izvan sustava zdravstvenog osiguranja.

U cilju smanjenja troškova poslovanja neophodno je racionalno poslovanje u svim segmentima djelatnosti.

Velikih problema i troškova imamo oko nabavke zaštitne medicinske opreme koja nam je potrebna za naš rad. Količine za zaštitnom opremom znatno su se povećale od ožujka 2020., a i za naredni period u 2021. će nam biti ista potreba sve dok imamo situaciju sa COVID-om.

U 2019. godini, nakon dugogodišnjih pregovora, došlo je do neznatnog povećanja vrijednosti iznosa DTP postupaka od strane Hrvatskog zavoda za zdravstveno osiguranje, kojim još uvijek nije priznata stvarna, realna cijela rada, te je rad medicinskih sestara u zdravstvenoj njezi i rehabilitaciji u kući i fizioterapeuta u kući još uvijek krajnje podcijenjen, a trošak prijevoza do i od korisnika nije priznat na način kako je priznat npr. sanitetskom prijevozu ili hitnoj medicinskoj pomoći. Prema ovakvim uvjetima niske cijene rada, a uz to i nedovoljan broj odobrenih naloga za fizikalnu terapiju od strane HZZO-e, postavlja se pitanje opstanka ove djelatnosti. U cijelom zdravstvenom sustavu su ove dvije djelatnosti najjeftinije koje korisnik dobiva .

**Ulaganja u opremu i investicijsko - tekuće održavanje prostora i opreme**

Planom nabave za 2021. godinu predviđena su ulaganja u nabavu roba, radova i usluga za potrebe redovnog poslovanja i obavljanja djelatnosti Ustanove, uz investicijsko i tekuće održavanje prostora i opreme.

Prema Karlovačkoj županiji proslijeđen je prijedlog Plana nabave iz decentraliziranih sredstava za 2021. godinu. Po odobrenju Plana i ako bude bilo potrebno izvršit će se rebalans Plana nabave za 2021. godinu, te pristupiti njegovom izvršenju.

**Stručni rad**

Stručna tijela Ustanove: Stručno vijeće,

Povjerenstvo za unutarnji stručni nadzor,

Etičko povjerenstvo i

Povjerenstvo za kvalitetu

Očekujemo nastavak rada ovih stručnih tijela, koji će se poticati iz Ravnateljstva, te redovite rasprave po stručnoj problematici kao i prijedloge rješavanja problema iz područja struke. Djelokrug rada Vijeća i Povjerenstava je kontinuirano praćenje svih zbivanja u okviru djelatnosti zdravstvene njege i rehabilitacije i fizikalne terapije u kući, te poduzimanje zakonom određenih mjera temeljem prijedloga osiguranika, djelatnika ili ostalih relevantnih sudionika poduzimati zakonom određene mjere.

**Broj: 01-501/20 Predsjednik Upravnog vijeća**

Karlovac, 30.12.2020. Krešimir Lišnjić, dipl.ing.stroj.